**Mi-e tare dor**

*Florin Pindaru*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mi-e tare dor

Sub gheara iernii crunte

Cu tot prăpădul de afară

Mai mult ca niciodată

Mi-e dor de primăvară.

Mi-e dor de nopțile senine,

De-atâtea strașnice iubiri

De moliciunea ierbii-n rouă

Mi-e dor de trandafiri.

Cât aș mai vrea s-aud izvorul

Curgându-mi galeș printre vise

Mi-e dor de unda lui plăpândă

Mi-e dor și de narcise.

Aș da atâtea nopți de ger

Bătute-n scumpe stele

Pe-o clipă-n câmpul înverzit

Bătut în mii de viorele.

Mi-e dor nespus să știu

În floare toți copacii

Împodobindu-mi grădinița

Să văd arzând iar macii.

Săltând în prag de răsărit

Voioși, peste câmpie mieii

Mi-e dor să-mi port în codrii visul

Să-mi iasă-n cale brebeneii.

Mai mult mă prinde însă

Acum, când ninge peste mine

Un dor de floarea cea mai pură

Mi-i tare dor de tine...